stanford-oval/wikipedia huggingface dataset:
Lumholtzinpuukenguru

| Lumholtzinpuukenguru |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Harvaetuhampaiset Diprotodontia
Alalahko::  Macropodiformes
Heimo::  Kengurut Macropodidae
Alaheimo::  Macropodinae
Suku::  Puukengurut Dendrolagus
Laji::  lumholtzi
Kaksiosainen nimi
 Dendrolagus lumholtzi  Collett, 1884 
 Lumholtzinpuukengurun levinneisyysalue
Katso myös
   Lumholtzinpuukenguru Wikispeciesissä   Lumholtzinpuukenguru Commonsissa 
Infobox OKNimi-testi OKIUCN-testi OK: 
Lumholtzinpuukenguru (Dendrolagus lumholtzi) on saksalaisen Carl Lumholtzin mukaan nimetty puukenguru.
Koko ja ulkonäkö

Tämän harmaan kengurun musta häntä on pitempi kuin eläimen ruumis. Sillä on terävät kynnet ja mustat käpälät.
Ruumiinpituus 52–80 cm ja hännänpituus 42–93 cm.
Yleistä tietoa

Lumholtzinpuukenguru viettää suurimman osan ajastaan korkealla puissa, joissa se nautiskelee puiden antimia: lehtiä ja hedelmiä. Se jopa nukkuu puiden tukevilla oksilla. Laji on uhanalainen, sillä hakkuut tuhoavat sen elinympäristön sademetsiä.
Levinneisyys

Lumholtzinpuukenguru elää Australian kaakkoisosissa.
Marcus Valerius Messalla Corvinus

Corvinuksen triumfia esittävä reliefi Krasińskin palatsin päätykolmiossa Varsovassa
Marcus Valerius Messalla Corvinus (64 eaa. – 8 jaa.) oli roomalainen sotilas ja valtiomies.
Corvinus oli yksi Octavianuksen menestyksekkäimmistä sotilaista; hän oli kuitenkin pohjimmiltaan tasavaltalainen. Hän oli korkeasti koulutettu, erottuva puhuja ja kirjoitti muistelmia ja edisti taidetta ja kirjallisuutta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli:
Madonan kunta

Madonan rautatieasema
Madonan vaakuna
Madona (saks. Modohn) on kunta Keski-Latviassa. Se on syntynyt Biržin kartanon ympärille. Madona vaurioitui pahoin toisen maailmansodan pommituksissa, mutta se uudelleenrakennettiin. Madonassa oli vuoden 2018 arvion mukaan 22 604 asukasta. Kunnan hallinnollinen keskus on Madona.
Madonassa sijaitsee yksi Struven ketjuun kuuluva kolmiomittaustorni, Sausnejan kylässä (koordinaateissa 56° 50' 24"N, 25° 38' 12"E) oleva Sestu-Kalnis Ziestu. Ketju kuuluu kokonaisuudessaan Unescon maailmanperintökohteisiin.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Madonan turismisivut (englanniksi)
Grease Helmet (albumi)

| Grease Helmet Grease Helmet |
| --- | --- | --- |

Studioalbumin tiedot
 Äänitetty : 5k Studios, Helsinki, 2010–2011
 Julkaistu: 19. syyskuuta 2012
 Formaatti: CD, LP
 Tyylilaji: hard rock
 Kesto: 36.25
 Levy-yhtiö: AXR
Listasijoitukset
  Suomen virallinen lista: 22.
Grease Helmet on samannimisen helsinkiläisen hard rock -yhtyeen esikoisalbumi. Albumi julkaistiin 19. syyskuuta 2012 levymerkillä AXR Music.
Albumi äänitettiin 5k Studiosilla Helsingissä vuosina 2010–2011, ja sen miksauksesta vastasi Mikko Karmila Finnvoxilla vuonna 2012. Albumin masteroi Svante Forsbäck. Yhtyeen kitaristi Andy McCoy on maininnut albumin yhdeksi uransa parhaaksi työksi. Albumi nousi Suomen virallisen listan sijalle 22.
Vastaanotto

Albumi sai suopean vastaanoton. Soundin Antti Luukkanen antoi albumille kolme tähteä viidestä, arvioiden Grease Helmetin kaltaisia rokkareiden ”ajantappohankkeita” olleen olemassa aiemminkin, mutta Andy McCoyn tuovan yhtyeelle kuriositeettiarvoa. McCoy saa myös suitsutusta suorituksestaan, toisin kuin Amorphis -jäsenistö. Infernon Sanna Mustosen mukaan McCoyn vaikutus on musiikissa eniten lävitse tunkeutuvaa sekä itse albumin olevan hyvä ja perinteinen rockalbumi.
Kappaleet

Kaikki kappaleet kirjoittanut Grease Helmet.
Sold Our Soul – 3.35
Keep Your Helmet Greasy – 3.17
Antisocial – 3.19
Nobody Rides for Free – 3.30
Second Try – 3.41
Mustang Bebe – 2.45
Shotgun – 4.37
Restlezz – 3.51
No Rocket in My Pocket – 3.54
Bigger Than Rock ’n Roll – 4.00
Kappaleet > Japanin painos

Speed King
The Rocker
Kokoonpano

Jere Garcia – laulu, huuliharppu
Andy McCoy – kitara, taustalaulu
Ben Varon – kitara, taustalaulu
Niclas Etelävuori – basso, taustalaulu
Jan Rechberger – rummut, lyömäsoittimet, taustalaulu
Kokoonpano > Vierailevat muusikot

Suad Khalifa – taustalaulu
Pate Kivinen – kosketinsoitin
Juha Viljakainen – pasuuna
Janne Toivonen – trumpetti
Santeri Kallio – piano (kappale 5)
Kokoonpano > Tuotanto

Mikko Karmila – miksaaja
Svante Forsbäck – masteroija
Minerva Pappi – masteroija (rumpuraita)
Arvostelut

Imperiumi.net:
Inferno:
Soundi:
Aiheesta muualla

iTunes
Discogs
Luettelo Kirahvin tähdistön tähdistä

| 18 Cam |  | 18 | 36066 | 25973 | 05h 32m 33.68s | +57° 13′ 17.8″ | 6.44 | 3.23 | 143 | F8V |  |
|  |  |  | 21769 | 16587 | 03h 33m 32.19s | +58° 45′ 55.3″ | 6.45 | −0.40 | 763 | A4III |  |
|  |  |  | 65299 | 40559 | 08h 16m 53.96s | +84° 03′ 27.7″ | 6.45 | 0.24 | 568 | A3IV |  |
|  |  |  | 23594 | 17858 | 03h 49m 19.73s | +57° 07′ 06.0″ | 6.46 | 0.40 | 531 | A0Vn |  |
|  |  |  | 29329 | 22152 | 04h 46m 00.39s | +76° 36′ 40.9″ | 6.46 | 3.92 | 105 | F7V |  |
|  |  |  | 118686 | 66251 | 13h 34m 42.81s | +76° 32′ 48.1″ | 6.46 | −1.03 | 1025 | K5III: |  |
|  |  |  | 57742 | 36211 | 07h 27m 25.84s | +66° 19′ 53.9″ | 6.47 | −0.72 | 893 | B9III |  |
|  |  |  | 34450 | 25322 | 05h 24m 59.43s | +73° 42′ 25.9″ | 6.48 | −1.45 | 1254 | M0 |  |
|  |  |  | 41782 | 29348 | 06h 11m 13.63s | +60° 27′ 12.7″ | 6.48 | −1.47 | 1268 | M0 |  |
|  |  |  | 21203 | 16177 | 03h 28m 23.56s | +60° 15′ 20.6″ | 6.49 | −0.61 | 858 | B9V |  |
|  |  |  | 25225 | 19222 | 04h 07m 10.72s | +74° 00′ 01.9″ | 6.49 | 1.00 | 409 | K0 |  |
| 14 Cam |  | 14 | 33296 | 24348 | 05h 13m 31.29s | +62° 41′ 28.1″ | 6.49 | 1.91 | 268 | A7Vn |  |
|  |  |  | 38058 | 27346 | 05h 47m 32.26s | +63° 35′ 55.7″ | 6.49 | 0.64 | 482 | G5 |  |
|  |  |  | 52030 | 34238 | 07h 05m 51.62s | +70° 43′ 55.0″ | 6.49 | −0.58 | 847 | K0III |  |
|  |  |  | 40568 | 28656 | 06h 03m 04.31s | +57° 01′ 06.3″ | 6.50 | 0.31 | 565 | G5 |  |
| 49 Cam |  | 49 | 62140 | 37934 | 07h 46m 27.46s | +62° 49′ 50.4″ | 6.50 | 1.95 | 265 | F0p SrEu | BC Cam; α2 CVn-muuttuja |
| 29 Cam |  | 29 | 38618 | 27592 | 05h 50m 33.89s | +56° 55′ 08.2″ | 6.53 | 0.88 | 441 | A4IV-V |  |
| 28 Cam |  | 28 | 38129 | 27283 | 05h 46m 54.60s | +56° 55′ 26.4″ | 6.79 | 0.39 | 622 | A7V |  |
| 22 Cam |  | 22 | 37070 | 26587 | 05h 39m 05.39s | +56° 21′ 37.3″ | 7.03 | 3.14 | 196 | F5 |  |
Taulukon sarakkeissa käytetyt lyhenteet:
HD numero Henry Draper -luettelossa
HIP numero Hipparcos-luettelossa
RA Rektaskensio
DEC Deklinaatio
Vis Näennäinen kirkkaus
Abs Absoluuttinen kirkkaus
Käännös suomeksi
M-Bahn

M-Bahn juna liikennemuseossa
M-Bahn tai Magnetbahn oli Maglev-junalinja, joka toimi Berliinissä Saksassa vuodesta 1989 vuoteen 1991.
Linja oli 1,6 km pitkä, ja se sisälsi kolme asemaa, joista kaksi oli uusia asemia. Gleisdreieckin asemalla M-Bahn käytti vanhaa Berliinin metron linjan U2 laituria, joka oli ollut käyttämätön siitä asti, kun Berliinin muuri rakennettiin. M-Bahn avattiin Birmingham maglevin rakentamisen jälkeen ja ennen Shanghain maglev-junan rakentamista, mutta se oli ensimmäinen maglev-juna kaupallisessa liikenteessä.
Historia

M-Bahn-rata ja vaunut rakennettiin 1980-luvulla. Koeajo matkustajaliikenteessä alkoi elokuussa 1989, ja virallinen säännöllinen matkustajaliikenne alkoi heinäkuussa 1991 - samana kuukautena se joutui myös lopettamaan liikenteensä.
Berliinin muurin murtuessa ja Saksan yhdentyminen mahdollistivat U2:n liikennöinnin uudelleenaloittamisen. Liikennemuutokset tarkoittivat lyhyen M-Bahn-linjan purkamista. Purkutyöt alkoivat vain kaksi kuukautta M-Bahnin virallisen avaamisen jälkeen ja päättyivät helmikuussa 1992. Katkaistu metrolinja oli nyt palautettu takaisin.
M-Bahnin työntövoimana käytettiin pitkästaattorista lineaarista moottoria. Toisin kuin Transrapidissa ja muissa maglev-junissa, vain 85 % M-Bahn-junan painosta oli kannatettu magneettisella levitaatiolla, ja tasapaino tuettiin perinteisillä pyörillä.
Liikennöinnin ajan Berliinin M-bahn kulki automaattisesti ilman kuljettajaa, mutta järjestelmä oli valmistettu tarvittaessa kuljettajakäyttöiseksi.
Ratalinja

Linja kulki suunnilleen pohjois-eteläsuunnassa Kemperplatzin asemalta Tiergartenin puiston reunalta Bernburger Strassen aseman kautta etelään nykyiselle Gleisdreieckin metroasemalle.
Asemat olivat Kemperplatz (nykyään paikalla on Sony Center, lähellä nykyistä Berliinin Potsdamer Platzin rautatieasemaa), Bernburger Str. (lähellä nykyistä Mendelssohn-Bartholdy-Parkin metroasemaa) ja Gleisdreieck (nykyään palautettu alkuperäiseen tarkoitukseensa U2-metrolinjan käyttöön)
Ratalinja Kemperplatzista Bernburger Strassen asemalle oli kaksiraiteinen ja sisälsi kaksi samansuuntaista vaihdetta. Bernburgerin aseman jälkeen puolivälissä matkaa Gleisdreickiin rata kapeni yksiraiteiseksi, kun se siirtyi olemassa olevalle metron ratalinjalle. M-Bahnin vaihde oli ratalinjan länsipuolella ennen saapumista Gleisdreieckin asemalle yksittäiselle laiturille. Itäpuolella oli metron rata, joka käyttää normaalia raideleveyttä. Vaihde sijaitsi aivan Kemperplatzin aseman eteläpuolella, mikä mahdollisti kaksiraiteisen ajon.
Aiheesta muualla

Kartta, josta näkyy M-Bahn linja ja kadut
Popular Science Dec 1988
M-Bahn linja
Marilyn Monroen diskografia

Tässä artikkelissa on luettelo elo­kuva­näyttelijä ja laulaja Marilyn Monroen levyttämistä ja elo­kuvissaan laulamista kappaleista.
Kappaleet

| Vuosi | Kappaleen nimi | Elokuva / levy-yhtiö |
| --- | --- | --- |
| 1948 | ”Every Baby Needs a Da-Da-Daddy” | Ladies of the Chorus |
| 1948 | ”Anyone Can See I Love You” | Ladies of the Chorus |
| 1948 | ”Ladies of the Chorus” | Ladies of the Chorus |
| 1950 | ”Oh, What a Forward Young Man You Are” | Sheriffin tytär |
| 1953 | ”Kiss” | Niagara |
| 1953 | ”Two Little Girls from Little Rock” | Herrat pitävät vaaleaveriköistä |
| 1953 | ”When Love Goes Wrong” | Herrat pitävät vaaleaveriköistä |
| 1953 | ”Bye Bye Baby” | Herrat pitävät vaaleaveriköistä |
| 1953 | ”Diamonds Are a Girl’s Best Friend” | Herrat pitävät vaaleaveriköistä |
| 1953 | ”She Acts Like A Woman Should” | RCA |
| 1953 | ”You’d Be Surprised” | RCA |
| 1953 | ”A Fine Romance” | RCA |
| 1953 | ”Do It Again” | RCA |
| 1954 | ”I’m Gonna File My Claim” | Joki, jolta ei ole paluuta |
| 1954 | ”One Silver Dollar” | Joki, jolta ei ole paluuta |
| 1954 | ”Down in the Meadow” | Joki, jolta ei ole paluuta |
| 1954 | ”River of No Return” | Joki, jolta ei ole paluuta |
| 1954 | ”Heat Wave” | Rytmiä veressä |
| 1954 | ”Lazy” | Rytmiä veressä |
| 1954 | ”After You Get What You Want” | Rytmiä veressä |
| 1954 | ”A Man Chases a Girl” | Rytmiä veressä |
| 1956 | ”That Old Black Magic” | Bussipysäkki |
| 1957 | ”I Found a Dream” | Prinssi ja revyytyttö |
| 1959 | ”Runnin’ Wild” | Piukat paikat |
| 1959 | ”I Wanna Be Loved By You” | Piukat paikat |
| 1959 | ”I’m Through With Love” | Piukat paikat |
| 1959 | ”Some Like It Hot” | Piukat paikat |
| 1960 | ”My Heart Belongs to Daddy” | Lemmenloukku |
| 1960 | ”Specialization” | Lemmenloukku |
| 1960 | ”Let’s Make Love” | Lemmenloukku |
| 1960 | ”Incurably Romantic” | Lemmenloukku |
| 1962 | ”Happy Birthday, Mr. President” |  |
Aiheesta muualla

Marilyn Monroe Discogsissa. (englanniksi)
Marilyn Monroe AllMusicissa (englanniksi)
Monroe laulaa kappaleen ”Diamonds Are a Girl’s Best Friend” elo­kuvassa Herrat pitävät vaaleaveriköistä.
Marcos Ligato

| Marcos Ligato |
| --- | --- |

Henkilötiedot
Syntynyt: 22. marraskuuta 1977 (ikä 46)
Kansalaisuus:   Argentiina
WRC-ura
Aktiivivuodet:  2001-2006, 2012
Kilpailuja:  62
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  6
Ensimmäinen kilpailu:  Argentiinan ralli 1998
Viimeinen kilpailu:  Suomen ralli 2016
Marcos Ligato (22. marraskuuta 1977) on argentiinalainen ralliautoilija, joka nykyisin kilpailee lähinnä kotimaansa kansallisessa sarjassa.
Ura

Ligato ajoi ensimmäiset kilpailunsa rallin MM-sarjassa vuosina 1998, 1999 ja 2000 Argentiinan MM-rallissa. Vuosina 2001–2006 hän kilpaili säännöllisesti MM-sarjassa. Kaikkiaan Ligato on osallistunut 62 MM-osakilpailuun joissa on kahdesti ylätänyt yleiskilpailun 7. sijalle. N-ryhmän tuotantoautojen PWRC-sarjassa Ligato oli neljäs kaudella 2001, kolmas kaudella 2005 ja toinen kaudella 2012. Ligatolla on myös Etelä-Amerikan CODASUR-sarjan mestaruus kaudelta 2000 ja Argentiinan kansallisen sarjan mestaruus vuodelta 2015. Hänen kartanlukijanaan on toiminut pääsääntöisesti hänen maanmiehensä Ruben Garcia.
Marilyn Kaye

Marilyn Kaye (s. 19. kesäkuuta 1949 New Britain, Connecticut) on yhdysvaltalainen kirjailija, joka tunnetaan Suomessa lähinnä Replica-nuortenkirjasarjastaan. Lapsuudessaan hän on asunut myös esimerkiksi Atlantassa. Nykyisin Kaye asuu osan vuodesta New Yorkissa ja osan Pariisissa. Kaye työskentelee St. Johnin yliopistossa informatiikan apulaisprofessorina. Aikaisemmin hän on hoitanut koulukirjastoa, arvostellut lasten ja nuorten kirjoja eri lehtiin ja opettanut yliopistossa.
Kayen ensimmäiset kirjat julkaistiin 1980-luvulla. Osa kirjoista on julkaistu salanimellä Shannon Blair. Kaye on julkaissut yhteensä yli sata kirjaa.
Kaye kertoo harrastuksikseen muun muassa lukemisen, matkustelun, ranskan kielen ja elokuvat. Hänellä ei ole omia lapsia.
Kirjallisuutta

Koski, Mervi: Ulkomaisia nuortenkertojia 1. BTJ Kirjastopalvelu, 2001.
Aiheesta muualla

Marilyn Kaye (englanniksi)
WSOY Kirjailijat: Marilyn Kaye (Arkistoitu – Internet Archive)
Madonna (Akseli Gallen-Kallelan maalaus)

| Madonna |
| --- | --- |

Nimi:  Madonna
Tekijä:  Akseli Gallen-Kallela
Valmistumisvuosi:  1891
Taiteenlaji:  Muotokuva, genretaide ja uskonnollinen taide
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  48  cm
Leveys:  36  cm
Kokoelma:  Gallen-Kallelan Museo
Sijainti:  Gallen-Kallelan Museo
Madonna on Akseli Gallen-Kallelan tekemä, vuonna 1891 syntynyt maalaus. Madonna kuvaa Gallen-Kallelan puolisoa Marya nuorena äitinä. Hän imettää tytärtään Marjattaa.
Maalauksen taustalla on esineistö, joka edustaa useita kulttuureita. Se  on aseteltu näyttämölliseksi kokonaisuudeksi. Mukana on Pariisin kaupoista hankittua itämaista esineistöä ja häämatkalta Karjalasta kerättyjä muistoja.
Nuoren taiteilijan perhe asui maalauksen syntyaikaan vuokralla Helsingin maalaiskunnassa olleen Malmin Villa Christiansbergissä.  Madonnan taustalla on lukuisia yksityiskohtia Malmin kodin sisustuksesta. Maalauksessa näkyvät muun muassa Aino-triptyykin luonnos, sekä maisemamaalaus Vuokatti ja Pöllyvaara.
Gallen-Kallelan Museossa kesällä 2016 järjestetyn Malmin madonna -näyttelyn aiheena on Madonna-maalaus. Sen ympärillä on alkuperäisiä, matkoilla kerättyjä ja Malmin kodin sisustukseen 1891–1892 kuuluneita erikoisuuksia. Näyttelyssä on nähtävissä myös muun muassa tuohivirsut, karhunleuka, pettuleipää ja lampetit.
Esillä on myös samoihin aikoihin syntyneitä Axel Gallénin maalauksia, piirustuksia ja luonnoksia. Madonnassa kuvatun esineistön lisäksi näyttelyssä on esillä pieni japanismiosio, jossa näkyy Gallen-Kallelan keräilyharrastus.
Näyttelyssä teosta pääsee tutkimaan myös entistä uuden verkkosovelluksen, Taideavaimen avulla.
Näyttelyn rakentamisen yhteydessä löytyi myös toinen versio maalauksesta Vuokatti. Myös Madonnan taustalla näkyvä, yksityisomistuksessa oleva maalaus Vuokatti ja Pöllyvaara saatiin lainaksi näyttelyyn. Uutta tietoa näyttelyn yhteydessä on saatu taustan tekstiileistä. Niitä on aikaisemmin pidetty karjalaisina, mutta ne olivatkin Gallen-Kallelan Pariisista tuomia anatolialaisia teltanjakajatekstiilejä.
Aiheesta muualla

Taideavain Gallen-Kallelan Museo. Arkistoitu 6.8.2016. Viitattu 13.7.2016.
Lukko (budo)

Juji-gatame-käsilukko on tavallinen nivellukko.
Nivellukko tai lyhyesti lukko on taistelulajeissa tekniikka, jossa kohdistetaan rasitus vastustajan johonkin niveleen vääntämällä se ääriasentoonsa. Näin pyritään kontrolloimaan vastustajan liikkeitä. Oikein tehtynä nivellukko on hyvin kivulias ja tehokas tapa taltuttaa vastustajan hyökkäys ja siitä on käytännössä mahdotonta irtautua.
Lukkoja nimitetään yleensä kohteena olevan nivelen tai nivelien mukaan. Näitä ovat:
rannelukko
käsilukko
jalkalukko
sormilukko
varvaslukko
selkärankalukko
nilkkalukko
naamalukko
olkapäälulkko
polvilukko
Marcos Assunção

Marcos do Santos Assunção (s. 25. heinäkuuta 1976, Caieiras, São Paulo) on brasilialainen jalkapalloilija. Assunção pelaa keskikentän keskellä ja hänet tunnetaan erinomaisista vapaapotkuistaan. Assunção edustaa espanjalaista Real Betisin joukkuetta ja kesällä 2006 hän sai Espanjan kaksoiskansalaisuuden.
Assunção aloitti uransa brasilialaisessa Rio Brancon joukkueessa vuosina 1993–1995. Sen jälkeen hän pelasi Brasilian suurseuroissa Santosissa ja Flamengossa kunnes sai vuonna 1999 siirron Roman joukkueeseen Italian Serie A:han. Assunção pelasi Romassa kolme vuotta, pelaten 55 liigaottelua ja tehden niissä 9 maalia.
Vuonna 2002 Assunção siirtyi Real Betisiin. Espanjassa Assunção on kunnostautunut vapaapotkuspesialistina ja jo hänen debyyttinsä kaudella 2002–2003 toi komean maalin vierasottelussa Deportivoa vastaan. Real Betisissä Assunção on voittanut Espanjan cupin vuonna 2005, sekä pelannut Mestarien liigaa.
Brasilian maajoukkueessa Assunção on esiintynyt 11 kertaa. Hän ei kuitenkaan ole pelannut maajoukkueessa sitten karsintatappion Chilelle vuoden 2002 MM-kilpailuiden karsinnoissa.
Assunçãon serkku Marcos Senna on myös jalkapalloilija.
Aiheesta muualla

Profiili Yahoon sivuilla (englanniksi)
Profiili Sambafoot.comissa (englanniksi)
Malakanjokirastas

| Malakanjokirastas |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Jokirastaat Myophonus
Laji::  robinsoni
Kaksiosainen nimi
 Myophonus robinsoni  Ogilvie-Grant, 1905 
Katso myös
   Malakanjokirastas Wikispeciesissä   Malakanjokirastas Commonsissa 
Infobox OKNimi-testi OKIUCN-testi OK: 
Malakanjokirastas (Myophonus robinsoni) on sieppojen heimoon kuuluva varpuslintu.
Levinneisyys

Malakanjokirastasta tavataan kotoperäisenä Malesiassa. Lajin populaatioksi arvioidaan 3 500–15 000 yksilöä ja se on luokiteltu silmälläpidettäväksi.
Elinympäristö

Malakanjokirastas elää metsissä vuoristojen alaosissa noin 750–1 750 metrin korkeudella, usein puron läheisyydessä.
Lisääntyminen

Malakanjokirastas munii 1–2 munaa. Pesiä ja poikasia on löydetty maalis-syyskuussa.
Ravinto

Malakanjokirastas käyttää ravinnokseen luultavasti hyönteisiä.
Luna 6

| Luna 6 |
| --- | --- |
Alkuperäinen nimi:  Луна-6
Tehtävätyyppi:  laskeutuja
Kohde:  Kuu
Laukaisu:  8. kesäkuuta 1965 kello 07.41.00 UTC Baikonurin kosmodromi
Massa:  1 442 kg
COSPAR ID::  1965-044A
Luna 6 (ven. Луна-6) oli Neuvostoliiton kuuluotain, jonka piti yrittää pehmeää laskeutumista Kuun pinnalle. Se oli rakenteeltaan samanlainen kuin Luna 5. Kesken lennon tehdyn korjausliikkeen epäonnistumisen takia Luna 6 ohitti Kuun 161 000 kilometrin päästä kesäkuussa 1965.
Mama Africa (Peter Toshin albumi)

| Mama Africa Peter Tosh |
| --- | --- | --- |

Studioalbumin tiedot
 Äänitetty : Dynamic Sound Studio, Kingston, Jamaika
 Julkaistu: 1983
 Formaatti: LP, CD
 Tuottaja(t): Chris Kimsey, Peter Tosh
 Tyylilaji: poliittinen reggae, roots reggae
 Kesto: 44.11
 Levy-yhtiö: EMI America Records (U.S.) EMI (UK  / International) Intel-Diplo (Jamaikka)
Peter Toshin muut julkaisut
| Wanted Dread and Alive 1981 | Mama Africa 1983 | No Nuclear War 1987 |
Mama Africa on jamaikalaisen Peter Toshin albumi vuodelta 1983.
Kappaleet > A-puoli

Mama Africa – 7.56 (säv. Peter Tosh)
Glasshouse – 5.53 (säv. Tosh)
Not Gonna Give It Up – 5.45 (säv. Tosh)
Stop That Train – 4.01 (säv. Tosh)
Kappaleet > B-puoli

Johnny B. Goode – 4.03 (säv. Chuck Berry)
Where You Gonna Run – 4.09 (säv. Donald Kinsey, Ralph Kinsey)
Peace Treaty – 4.21 (säv. Tosh)
Feel No Way – 3.29 (säv. Tosh)
Maga Dog – 4.25 (säv. Tosh)
Kappaleet > Bonuskappaleet ”The Definitive Remasters” 2002 EMI CD

Johnny B. Goode (Long Version)
Where You Gonna Run (Long Version)
Mama Africa (7" singleversio)
Kokoonpano

Audrey Hall, Betty Wright, Chris Kimsey, Donald Kinsey, Dorriett Myers, Pam Hall, Raymond Hall, The Tamlins – taustalaulu
Peter Tosh – klavinetti, taustalaulu
George ”Fully” Fullwood – basso
Robbie Shakespeare – basso
Carlton ”Santa” Davis – rummut
Sly Dunbar – rummut
Darryl Thompson – soolokitars
Donald Kinsey – soolokitara
Mikey Chung – komppikitara
Steve Golding – komppikitara
Byron Allred – kosketinsoittimet
Peter Couch – kosketinsoittimet
Robert Lynn – urut (raidat: A1, A2, A3, A4, B3, B4 ja B5)
Skully – lyömäsoittimet
Uziah ”Sticky” Thompson – lyömäsoittimet
Keith Sterling – piano
Dean Fraser – saksofoni
Ronald ”Nambo” Robinson – pasuuna
Arnold Breckenridge – trumpetti
David Madden – trumpetti
Junior ”Chico” Chin – trumpetti
Jon Paris – huuliharppu
Arviot

Allmusic:
Aiheesta muualla

Mama Africa discogs.com-sivustolla
Maratonjuoksun Suomen-mestaruuskilpailut

Maratonin SM-kilpailut käydään vuosittain ja niihin voi osallistua suomalaisten yleisurheiluseurojen juoksijat, jotka ovat rikkoneet kilpailuun vaadittavan tulosrajan, mikäli sellainen on asetettu. Kilpailuissa on sarjat miehille ja naisille. Suomen Urheiluliiton mestaruuskilpailusäännöt eivät aseta mitään tiettyä ajankohtaa jolloin maratonin SM-kilpailut tulisi järjestää, mutta viime vuosina suomenmestaruudet on ratkottu yleensä syyskuun aikana jonkin massamaratonin yhteydessä.
Madonlakit

| Madonlakit |
| --- | --- |
 Suippumadonlakki Psilocybe semilanceata
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Strophariaceae
Suku::  Madonlakit Psilocybe  (Fr.) P. Kumm.
Katso myös
   Madonlakit Wikispeciesissä   Madonlakit Commonsissa 
Infobox OKNimi-testi OK: 
Madonlakit (Psilocybe < kreik. ψιλοκύβη, psilokybē 'kaljupää') on helttasienisuku. Madonlakkeja käytetään huumausainetarkoituksiin, vaikuttavana aineena psilosiini ja psilosybiini. Sienten kerääminen, hallussapito, käyttö ja myynti on kielletty Suomessa huumausainelaissa. Suomen lainsäädännössä Psilosybe-sienet on luokiteltu huumausaineiksi ja madonlakit rohdoksiksi.
Kolhittaessa psykoaktiivisten madonlakkien itiöemät alkavat sinertää, mikä todennäköisesti johtuu psilosiinin hapettumisesta. Vuonna 2005 madonlakkeihin luettiin arviolta 277 lajia, joista sinertäviä lajeja oli 144. Täten ei-psykoaktiivisia lajeja oli mahdollisesti noin 133. Myöhemmin lähes kaikki ei-psykoaktiiviset madonlakit on kuitenkin siirretty vähämadonlakkien sukuun (Deconica), koska fylogeneettisten tutkimusten perusteella ne ovat kaukaista sukua muille madonlakeille. Vuoden 2020 luokittelun mukaan ainoa madonlakki, jolta psykoaktiivisten ominaisuuksien tiedetään puuttuvan, on rahkamadonlakki (Psilocybe fuscofulva).
Lajeja

Hepomadonlakki (Psilocybe fimetaria)
Huurumadonlakki (Psilocybe cubensis)
Rahkamadonlakki (Psilocybe fuscofulva, myös Psilocybe turficola tai Psilocybe atrobrunnea)
Risumadonlakki (Psilocybe medullosa)
Suippumadonlakki (Psilocybe semilanceata)
Aiheesta muualla

Madonlakit (Psilocybe)
Kuvauksia madonlakeista